Kleuters aangeval: Man in hof oor Dobsonville-inbraakArgieffoto ŉ Man wat daarvan beskuldig word dat hy twee klein kinders en hul ma tydens ŉ rooftog in Dobsonville, Soweto aangeval en met ŉ mes gesteek het, het Woensdag in die hof verskyn. “Harris Nhlapho het in die Protea-landdroshof verskyn en sy saak is tot 2 Januarie uitgestel vir verdere ondersoek,” het ao Kay Makhubela, woordvoerder van die polisie, gesê. “Hy bly in aanhouding.” Nhlapho het glo die twee seuntjies, onderskeidelik twee en drie jaar oud, en hul 20-jarige ma op 16 Desember in hul huis in Dobsonville x3 aangeval. Die tweejarige is drie keer in sy kop gesteek en die driejarige het agt meswonde aan sy lyf opgedoen. Die seuns se ma het ŉ paar meswonde aan haar linkerarm en die 60-jarige ouma het ŉ sny op haar voorkop gehad. Die familie hou egter vol dat Nhlapo nie die man is wat hulle aangeval het nie. Lees alle vorige berigte oor Dobsonville op Maroela Media.